වගඋත්තරකරුවන් දෙදෙනාගේ ක්‍රියාකලාපය හේතුවෙන් ආණ්ඩුක්‍රම ව්‍යවස්ථාව යටතේ සහතික කර ඇති තම මූලික අයිතිවාසිකම් උල්ලංඝනය වී ඇති බැවින් පොලිස්පති පූජිත් ජයසුන්දරට සහ ආරක්ෂක ලේකම් හේමසිරි ප්‍රනාන්දුට එරෙහිව අපරාධ නීතිය යටතේ නඩු පවරන ලෙස නීතිපතිවරයා වෙත නියෝගයක් නිකුත් කරන ලෙසද පෙත්සම්කරුවන් අධිකරණයෙන් ඉල්ලා තිබුණා.අදාළ පෙත්සම අද (21) දිනයේ කැඳවනු ලැබුවේ බුවනෙක අළුවිහාරේ, එල්.ටී.බී. දෙහිදෙණිය සහ ප්‍රීති පද්මන් සූරසේන යන ශ්‍රේෂ්ඨාධිකරණ ත්‍රිපුද්ගල විනිසුරු මඩුල්ල ඉදිරියේයි.වගඋත්තරකාර පොලිස්පතිවරයා සහ හිටපු ආරක්ෂක ලේකම්වරයා පෙනී නොසිටින බවට නීතිපති දෙපාර්තමේන්තුව මීට පෙර අධිකරණය දැනුවත් කර තිබූ බැවින් ඔවුන් වෙනුවෙන් පෞද්ගලික නීතීඥවරුන් පෙනී සිටියා.වගඋත්තරකාර හිටපු ආරක්ෂක ලේකම් හේමසිරි ප්‍රනාන්දු වෙනුවෙන් ජනාධිපති නීතීඥ අනූජ ප්‍රේමරත්න පෙනී සිටි අතර නීතීඥ විරාන් කොරයා පෙනී සිටියේ පොලිස්පති පූජිත් ජයසුන්දර වෙනුවෙන්.